**Årsberetning fra Newfoundlandklubbens Vandudvalg for 2021**

Året 2021 var året, hvor vi endelig fik taget hul på de nye vandregler, dog med en lille smule Corona- tilrettelser ved årets første vandprøver i Humlum. Det viste sig at forskellen var så lille, at vi resten af året benyttede de nye regler uden tilrettelserne men med sund fornuft og en del afspritning.

I 2021 blev der i alt afholdt 5 vandprøver + DM i vand. Til DM var det første gang det udover Eliteklassen blev gennemført i Start og Åben klasse.

Alt i alt er de nye regler blevet taget godt imod, Vi fik afholdt webinar både for figuranter og dommere samt konkurrenceledere. Der blev fundet lidt formulering/forståelsesfejl og tastefejl, som vi blev enige om, at leve med, indtil næste revidering.

Desværre har vi også set to store legender, indenfor Vandverdenen i aktion som dommere, for sidste gang. Et stort tab, men vi takker Lis og Ole Døssing for al den tid og energi som I igennem årene har ydet NEWF Vand og klubben i almindelighed. Vi håber, at vi stadig må trække på jeres store vidensbank såvel som vi ved, at Lis stadig vil lægge mange timer i vandhjemmesiden og Ole vil styre hitlisten med hård hånd ☺

Endnu engang tusind tak for jeres tid som dommere Lis og Ole Døssing.

Det vil også sige, at vi nu står med et minimum af dommere og konkurrenceledere så gode råd er dyre, men det vil vandudvalget arbejde på i 2022. Vi opfordrer hermed alle til at tænke over om de vil melde sig til at blive uddannet i første omgang til Konkurrenceledere og senere til Dommere.

Vi fik endelig en bådtrailer til prøvebåden i Jylland, så vi ikke skal bruge udgifter, til at transporterer bådtrailer over broen flere gange om året. Da bestyrelsen har indregnet dette køb i vandregnskabet som en aktivitet, så hviler regnskabet ikke i sig selv i 2021. Hertil var det aftalen at udgifter og indtægter fra GC skulle afholdes af bestyrelsen og ikke vandregnskabet. Dette må fremadrettet præciseres ligeledes vandudvalgets årlige arbejdskapital.

Nogle gode kræfter er trådt ud af vandudvalget og det er lykkedes at få nye til, så vi har et fuld vandudvalg, bestående af: Mulle som er vandansvarlig fra bestyrelsen, Peter Hansen, Poul Erik Rise, Thomas Møller og undertegnede.

Vandgrupperne har generelt været dygtige til at holde sig indenfor budgettet så arrangementerne i 2021 har hvilet i sig selv. Godt arbejde derude. Fortsæt i den gode ånd.

Der er stadig godt samarbejde derude i vandgrupperne. Få falder fra og nye kommer til og det er skønt at se at den fantastiske hjælpsomme ånd i grupperne. Uden alle de hjælpende hænder ville vi slet ikke eksistere.

Vandudvalget forventer samme aktivitetsniveau i 2022. Dog vil vi prøve at få afviklet et konkurrenceleder kursus (helst så omkostningsfrit som muligt) og derudover vil vi opfordre grupperne som har en KL eller Dommer til at uddanne figuranter ude i grupperne, så vi på den måde får flere som kan komme op og blive KL og senere dommere. På den måde kan vi holde figurantuddannelsen forholdsvis udgift fri. Meddel vandudvalget når en ny figurant er klar til praktik så vi kan få brugt dem til prøverne og uddannet dem.

Vandudvalget håber på at alle i grupperne vil støtte op om alle arrangementerne, så vi får en kanon vandsæson med rigtig mange deltagere til hver af prøverne.

Vandudvalget

v. Søren L Rasmussen

27. 3. 2022